Document ID: 31986D0105

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 25ης Φεβρουαρίου 1986
που τροποποιεί τις αποφάσεις 76/791/ΕΟΚ, 78/436/ΕΟΚ και 81/651/ΕΟΚ όσον αφορά τον αριθμό των μελών των επιστημονικών επιτροπών
(86/105/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη την συνθήκη για την ίδρυση της Ευρωπαϊκής Οικονομικής Κοινότητας,
Εκτιμώντας:
ότι η απόφαση αριθ. 76/791/ΕΟΚ της Επιτροπής της 24ης Σεπτεμβρίου 1976 σχετικά με τη σύσταση επιστημονικής επιτροπής διατροφής των ζώων (1) και την απόφαση 78/436/ΕΟΚ της Επιτροπής της 21ης Απριλίου 1978 που συνιστά την επιστημονική επιτροπή των εντομοκτόνων (2) έχουν προβλέψει ότι οι εν λόγω επιτροπές αποτελούνται από 15 μέλη κατ' ανώτατο όριο· ότι η απόφαση 81/651/ΕΟΚ της Επιτροπής της 30ής Ιουλίου 1981 που συνιστά την κτηνιατρική επιστημονική επιτροπή (3) έχει προβλέψει ότι καθένα από τα τρία τμήματα της εν λόγω επιτροπής αποτελείται επίσης από 15 μέλη κατ' ανώτατο όριο· ότι, θεωρώντας τις διευρύνσεις της Κοινότητας που έλαβαν χώρα από τη σύσταση των εν λόγω επιτροπών καθώς και την αύξηση των εργασιών τους, είναι σκόπιμο να προβλεφθεί η αύξηση του μέγιστου προβλεπόμενου αριθμού μελών ·
ότι συνεπώς θα πρέπει να τροποποιηθούν οι εν λόγω αποφάσεις,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο μόνο
Στο άρθρο 3 των αποφάσεων 76/791/ΕΟΚ, 78/436/ΕΟΚ και 81/651/ΕΟΚ ο όρος «15 μέλη» αντικαθίσταται από «18 μέλη».
Βρυξέλλες, 25 Φεβρουαρίου 1986.

Labels: 15
6